Ceza de San Łazaro dei Mendicanti

__HIDDENCAT__


Ła cieza de San Łazaro dei Mendicanti ła ze un edifisio łerigiozo de Venesia, situà inte'l  sestier de Casteło, fasà so el rio omònemo.

Storia
Za da'l 1224 gera prezente un ospeal dedicà ai łeprozi inte'l sestièr de Dorsoduro, dedicà a'l só santo proetor, San Lazaro mendicante, 'rente ła paròchia de San Trovazo.

Inte'l 1262 l'ospeal el ze stà trazlocà so n'ìzoła de ła Laguna de Venesia, ciamà par cuesto lazareto, o Ìzoła de San Lazaro.

Inte'l 1500 grasie a łe bonifeghe reałizàe par costruìr ła Bazéłega de San Zanipoło, da'l XIX sècoło, A ze stà recavà un spasio par ospitar un despìsio, intitoła a San Lazaro.

In poco tenpo el ze deventà anca un sentro de agregasion par la mùzega, de gran rimarco a Venesia.

Par sta Cieza inte'l 1793 el conponidor Simon Mayr el ga scrito Sisara, un oratòrio in do parte.

Deso ła ze deventà ła capèła de łaScoła Granda de San Marco, Ospeal Sivìl San Zanipoło de Venesia.

Descrisión
Scominsià inte'l 1601 so desenjo de Vincenzo Scamozzi, che'l ga desenjà ła Cieza a l'interno de łe ałe de ła fàbrica, come ch'A ga fato Andrea Palladio par ła Cieza de łe Zitełe.

Ła ze stada finìa inte'l 1631, ma ła fasada ła resałe a'l 1673 e ła ze òpara de Giuseppe Sardi. Costruìa inte n'ùnjoło ordene, co cołone conpozite che łe se łeva so alti pedestałi, sora el fronton triangołàr A se pol véder tre statue.

Ła rezulta partegołar par el gran vestiboło infrà l'intrada e l'interno de ła cieza, che'l parmete de izołarla dai rumori esterni durando i conserti.

Cui A ze ospità el monumento funebre a'l condotier Alvise Mocenigo, morìsto par deféndar Candia dai Turchi inte'l 1654. In stiłe baroco ła zera stà eseguìa da Giuseppe Sardi, e el ło raprezenta co łe vèste de amiràgio.

Ła pianta de ła Cieza  ła ze a na ùnjoła navada, co in fondo un gran presbiterio cuadrà. 
So ła parede a dreta, de Paolo Veronese XVI sècoło, Cristo in croce, ła Vergine e San Giovanni, e so el segondo altàr Sant'Orsola e le undici vergini de Jacopo Tintoretto, XVI sècoło.

Note

Bibliografia
 M.Brusegan, Le chiese di Venezia, Ed. Newton.

Altri progeti

Lazaro dei Mendicanti
Lazaro dei Mendicanti